
Fülöpháza Község Önkormányzat

Képviselő-testületének

2022. július 28. napján
megtartott rendkívüli ülésén felvett
9. számú
J E G Y Z Ő K Ö N Y V E
62-66. (VII.28.) képviselő-testületi határozatok

10-11/2022. (VII.28.) önkormányzati rendeletek
Fülöpháza, 2022. július 28.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. július 28. napján 15:00 órakor megtartott rendkívüli ülésén

Jelen vannak: 


Juhász István alpolgármester

Balogh József János képviselő


Molnár Imre képviselő

Dr. Pogány Károly László képviselő

Igazoltan távol van: Nagyné Balogh Csilla polgármester
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető

Jegyzőkönyvvezető:
Marton Adrienn
Juhász István alpolgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Nagyné Balogh Csilla polgármester asszony előzetesen jelezte távolmaradását. 
Az előzetesen kiküldött meghívó alapján az alábbiak szerint tett javaslatot az ülés napirendjére.

Az ülés napirendje:
Napirend:

1.) A szociális étkeztetésről szóló 10/2018. (XI.30.) önkormányzati rendelet módosítása

Előadó: Juhász István alpolgármester

2.) Az önkormányzati lakások bérletéről, elidegenítéséről szóló új önkormányzati rendelet elfogadása

Előadó: Juhász István alpolgármester

3.) Társulási anyagok:

Intézményi térítési díjak felülvizsgálata 

Előadó: Juhász István alpolgármester

4.) A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében kiírt pályázat elbírálása

Előadó: Juhász István alpolgármester

5.) A Fülöpháza 153 hrsz-ú ingatlanból terület megvásárlása út kialakítása céljából        

     Előadó: Juhász István alpolgármester

6.)   Egyebek  
Felelős: Vincze Miklós jegyző
       Határidő: azonnal

Juhász István alpolgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


62/2022. (VII.28.) Kt. NORMATÍV határozat 

2022. július 28-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. július 28-i rendkívüli ülésén az alábbi napirendet fogadja el:
         Napirend:

1.)  A szociális étkeztetésről szóló 10/2018. (XI.30.) önkormányzati rendelet módosítása

   Előadó: Juhász István alpolgármester

2.) Az önkormányzati lakások bérletéről, elidegenítéséről szóló új önkormányzati rendelet elfogadása

Előadó: Juhász István alpolgármester

3.) Társulási anyagok:

Intézményi térítési díjak felülvizsgálata 

Előadó: Juhász István alpolgármester

5.) A nem közművel összegyűjtött háztartási szennyvíz begyűjtésére vonatkozó  kötelező közszolgáltatás biztosítása érdekében kiírt pályázat elbírálása

   Előadó: Juhász István alpolgármester

5.) A Fülöpháza 153 hrsz-ú ingatlanból terület megvásárlása út kialakítása céljából        

     Előadó: Juhász István alpolgármester

6.) Egyebek  
Felelős: Vincze Miklós jegyző
Határidő: azonnal
1. napirendi pont:

A szociális étkeztetésről szóló 10/2018. (XI.30.) önkormányzati rendelet módosítása

Juhász István alpolgármester: A díjemelés mindig egy hálátlan feladat. A Képviselő-testület tényleg próbálta a díjakat alacsonyan tartani, ameddig csak lehetett. De, drasztikusan emelkedtek az árak. A veszélyhelyzet ideje alatt nem volt lehetőség a díjak emelésére. Önköltségszámítást kellett végeznünk. Az önköltség 80%-os mértékében javaslom a térítési díj megállapítását. Ez az intézményi térítési díj esetében nettó 1050 Ft/nap, a munkahelyi étkeztetésnél nettó 1100 forint /nap, a vendégétkeztetés esetében 1310 forint/nap összegben kerülne meghatározásra. 
Halcsikné Szabó Ágnes pü-i irodavezető: A Szociális törvény kimondja, hogy 20-30%-nál nagyobb mértékben nem lehet terhelni a nyugdíjat a térítési díjjal. Az 1050 forint reális, és idén már nem nyúlhatunk bele, az árak pedig tovább emelkednek mind a rezsi költségek, mind a nyersanyagok tekintetében. 
Juhász István alpolgármester: Kérdés, észrevétel van-e? A rendelet-módosítást a bizottság tárgyalta? 
Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Juhász István alpolgármester: Köszönöm. Szavazzunk a rendelet elfogadásáról!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 1/1 számú melléklete szerinti Fülöpháza Község Önkormányzatának Képviselő-testülete a Fülöpháza Község Önkormányzatának a szociális étkeztetésről szóló 10/2018. (VII.29.) önkormányzati rendeletének módosításáról szóló 10/2022. (VII.28.) önkormányzati rendeletét alkotta.

Juhász István alpolgármester: A munkahelyi-, és vendégétkeztetés térítési díjának megállapításáról is döntenünk kell. Aki elfogadja az erről szóló határozat-tervezetet, kérem szavazzon!

A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi határozatot hozta:

63/2022. (VII. 28.) sz. Kt.

A munkahelyi-, és vendégétkeztetés térítési díja megállapítása

Határozat

Fülöpháza Község Önkormányzat Képviselő-testülete:

· a munkahelyi étkeztetés térítési díját nettó 1100.- Ft + ÁFA/adag 

· a vendégétkeztetés térítési díját nettó 1310.- Ft + ÁFA/adag

összegben határozza meg.

Felelős: Nagyné Balogh Csilla polgármester

Határidő: 2022. szeptember 1.
A határozatról értesül: - Vincze Miklós jegyző, és általa:


- Fülöpháza Község Önkormányzata


- intézményfenntartó iroda


- pénzügyi iroda

2. napirendi pont:

Az önkormányzati lakások bérletéről, elidegenítéséről szóló új önkormányzati rendelet elfogadása

Juhász István alpolgármester: Előzetesen megkapták az anyagot a Képviselő Urak. A bérleti díjak több mint 10 éve nem voltak változtatva. A lakások amortizálódnak, az alacsony bérleti díjakból nincs mozgástér a felújításra. Az emelt díjak sem fogják a szükséges javításokat fedezni.  Az eddigi 200 Ft/m2 költségalapú bérleti díj 400Ft/m2-re történő emelését javaslom, a szociális alapú bérbeadásnál, pedig 200 Ft/m2 lesz a bérleti díj. Ezek a díjak még megemelve is méltányosnak mondhatóak. 
Halcsikné Szabó Ágnes pü-i irodavezető: A COVID miatt a szerződéseket nem lehetett felbontani. A veszélyhelyzet lejártával új szerződést kell kötnünk mindenkivel. Teljesen új rendeletet alkottunk. Innentől fogva a rendelet 11. §-a mondja ki a szociális bérlakásra jogosultság feltételeit.  

Juhász István alpolgármester: 2022. szeptember 1. napjával lép a rendelet hatályba. 
Vincze Miklós jegyző:  A stabilitási törvény kimondja, ha a lakosságra többlet terhet ró a rendelet, a kihirdetéstől a hatályba lépésig 30 napnak el kell telnie. 
Juhász István alpolgármester: Kérdés, észrevétel van-e? A rendelet-módosítást a bizottság tárgyalta? 
Balogh József János képviselő: A bizottság megtárgyalta, elfogadásra javasoljuk.
Kérdés, észrevétel nem hangzott el. 

Juhász István alpolgármester: Köszönöm. Szavazzunk a rendelet elfogadásáról!

A Képviselő-testület egyhangúlag, 4 igen szavazattal, ellenszavazat és tartózkodás nélkül a jegyzőkönyv 2/1 számú melléklete szerinti Fülöpháza Község Önkormányzatának Képviselő-testülete a Fülöpháza Község Önkormányzatának az önkormányzati lakások bérletéről, elidegenítéséről szóló 11/2022. (VII.28.) önkormányzati rendeletét alkotta.

3. napirendi pont:

Társulási anyag tárgyalása: Intézményi térítési díjak felülvizsgálata 
Juhász István alpolgármester: Az óvodai étkeztetés és a társulás intézményeinek térítési díjait kell felülvizsgálnunk. 
Halcsikné Szabó Ágnes pü-i irodavezető: Az óvodában Fülöpházán jelenleg minden gyerek ingyen étkezik. Az itt élő gyerekek szüleinek nem kell térítési díjat fizetni. 
Juhász István alpolgármester: Összehasonlításképpen meg lehet nézni az előterjesztésben, milyen térítési díjak voltak megállapítva 2020-ban. A hatalmas aszály és az energiaköltségek emelkedése okán jelentős emelkedés várható. 

Vincze Miklós jegyző: egy szociális alapszolgáltatás igénybevétele esetén 20%-kal, kettő, vagy több ellátás esetén maximum 30%-kal terhelhető az ellátott által fizetett díj a szociális törvény alapján.  A Kincstár többszörösen kérte, hogy az önköltségi díjakat próbáljuk utolérni az intézményi térítési díjakkal.

Halcsikné Szabó Ágnes pü-i irodavezető: A házi gondozás igénybevétele a leggyakoribb Fülöpházán. 600 Ft/ óra volt eddig. Ez most 840 Ft/órára emelkedett. A szociális háló nagyon figyeli az ellátottak jövedelmi helyzetét. 
Juhász István alpolgármester: Kérdés, észrevétel van-e a napirendi ponttal kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Juhász István alpolgármester: Köszönöm. Aki elfogadja az intézményi térítési díjak módosításáról szóló határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

64/2022. (VII. 28.) sz. Kt.

Intézményi térítési díjak felülvizsgálata
                                                  Határozat 

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulási Tanácsa Intézményi térítési díjak felülvizsgálatáról szóló előterjesztésében foglaltakat.
Felelős:    Nagyné Balogh Csilla polgármester

Határidő:  azonnal

4. napirendi pont:

A nem közművel összegyűjtött háztartási szennyvíz begyűjtésére vonatkozó  kötelező közszolgáltatás biztosítása érdekében kiírt pályázat elbírálása

Juhász István alpolgármester:  Ez egy görgetett probléma, a Vállalkozó szabadulna a feladattól.
Vincze Miklós jegyző: Négy vállalkozót kerestünk meg, 1 nemleges visszajelzés ékezett vissza. A Katasztrófavédelem kijelöli majd újabb egy évre a Szolgáltatót. Ők külön ártárgyalást folytatnak majd. A Szolgáltató a rendeletben meghatározott díjon szállítja el a lakosságtól, és egy év múlva igényelheti vissza utólag az Államtól a különbözetet. A Katasztrófavédelem helyzete sem egyszerű a Szolgáltató kijelölése terén.  
Juhász István alpolgármester: Kérdés, észrevétel van-e a napirendi ponttal kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Juhász István alpolgármester: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

65/2022. (VII. 28.) sz. Kt.

A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében kiírt pályázat elbírálása, ideiglenes begyűjtési ellátás érdekében közérdekű szolgáltató kijelölése kezdeményezése
Határozat

1./ Fülöpháza Község Önkormányzat Képviselő-testülete a Fülöpháza Község Önkormányzat Belső Szabályzata Fülöpháza Község Önkormányzata közbeszerzési értékhatár alatti beszerzéseiről előírásai szerint kiírt, „nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében” című pályázatot eredménytelennek nyilvánítja, mert nem érkezett be érvényes ajánlat, mivel az ajánlattételre felkért ajánlattevők közül egyetlen ajánlattevő sem tett ajánlatot. 

2./ A Képviselő-testület az egyes közszolgáltatások ellátásáról és az ezzel összefüggő törvénymódosításokról szóló 2013. évi CXXXIV. törvény 3/F. § (1) bekezdése alapján kezdeményezi az illetékes katasztrófavédelmi szervnél a közérdekű szolgáltató kijelölését ideiglenes begyűjtési ellátás biztosítása érdekében.

Egyben felhatalmazza a polgármestert az eljárás lefolytatására.

Felelős: Nagyné Balogh Csilla polgármester

Határidő: azonnal

A határozatról értesül:

                                    - Vincze Miklós jegyző, és általa

  - városfejlesztési iroda

  - katasztrófavédelem

5. napirendi pont:

A Fülöpháza 153 hrsz-ú ingatlanból terület megvásárlása út kialakítása céljából        

Juhász István alpolgármester: Ehhez kaptunk egy változási vázrajzot. 
Vincze Miklós jegyző: Önkormányzati kötelezettség, hogy ingatlant nem lehet bejáró nélkül hagyni, biztosítani kell a közterületi kapcsolatot, ami eddig biztosított volt. Az önkormányzat kedvezményes áron meg tudja vásárolni ezt a telekrészt. Ehhez még egyéb járulékos ingatlanügyi hatósági költségek is társulnak. 

Kérdés, észrevétel van-e a napirendi ponttal kapcsolatosan? A bizottság tárgyalta-e?

Balogh József János képviselő: A bizottság megtárgyalta, elfogadásra javasoljuk.

Kérdés, észrevétel nem hangzott el. 

Juhász István alpolgármester: Köszönöm. Aki elfogadja a határozat-tervezetet, kérem, szavazzon.

A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

66/2022. (VII.28.) sz. Kt:

Fülöpháza 153 hrsz-ú ingatlanból terület megvásárlása út kialakítása céljából  

Határozat

1./ Fülöpháza Község Önkormányzat Képviselő-testülete megvásárol a Fülöpháza 153 hrsz-ú ingatlanból 965 m2 területű szántó művelési ágú területet 200 Ft/m2, összesen 193 000 Ft összegért, mint beruházási kiadás, és, megrendeli a földmérési és változási vázrajz készítési munkákat, földvédelmi járulék 300 000 Ft összegben, mint dologi kiadás. Az eljárás keretében a tárgyi ingatlant kivett közút művelési ágra módosítja az ingatlan-nyilvántartásban. A Képviselő-testület kötelezettséget vállal a 493 000 Ft összegű kiadási előirányzat biztosítására a 2022. évi költségvetésében, a kiadása fedezete a tartalék.

Egyben felhatalmazza a polgármestert az adásvételi-szerződés megkötésére. 

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a soron következő költségvetési rendelet módosításakor a fenti döntést vegye figyelembe.

Felelős: Vincze Miklós jegyző

Határidő: értelemszerűen

A határozatról értesül:

                                    - Vincze Miklós jegyző, és általa

  - városfejlesztési iroda

  - pénzügyi iroda
6. napirendi pont: 
Egyebek
a./ Hagyományőrző Egyesület támogatása
Molnár Imre képviselő: A Hagyományőrző Egyesület október 8-án szeretné megrendezni a hagyományos szüreti felvonulást, melyhez támogatást szeretnénk kérni az Önkormányzattól.
Halcsikné Szabó Ágnes pü-i irodavezető: Kérelmet szükséges benyújtani hozzá, egyedi döntés alapján nyújtható támogatás az egyesületeknek. 

Juhász István alpolgármester: A Művelődési Ház biztosítását úgy vélem megígérhetjük. Ha beérkezett a kérelem, akkor a következő testületi ülésen már tud róla dönteni a testület.

Mivel az ülésnek több napirendje, bejelentése, kérdése és hozzászólása nem volt, az alpolgármester az ülést 16:00 órakor bezárta.

Kmf.
Juhász István




                         Vincze Miklós


  alpolgármester





 
      jegyző

